ประกาศคณะกรรมการพิจารณาการทุ่มตลาดและการอุดหนุนเรื่องให้เรียกเก็บอากรตอบโต้การทุ่มตลาดสินค้าเหล็กแผ่นรีดร้อนเจือโบรอนชนิดเป็นม้วนและไม่เป็นม้วนที่มีแหล่งกำเนิดจากสาธารณรัฐประชาชนจีนต่อไปพ.ศ.๒๕๖๐[๑] ตามที่ได้มีประกาศคณะกรรมการพิจารณาการทุ่มตลาดและการอุดหนุนเรื่อง การตอบโต้การทุ่มตลาดสินค้าเหล็กแผ่นรีดร้อนเจือโบรอนชนิดเป็นม้วนและไม่เป็นม้วนที่มีแหล่งกำเนิดจากสาธารณรัฐประชาชนจีน(ฉบับที่ ๓) พ.ศ. ๒๕๕๕ ลงวันที่ ๒๔ ธันวาคม พ.ศ. ๒๕๕๕กำหนดให้เรียกเก็บอากรตอบโต้การทุ่มตลาดสำหรับการนำเข้าสินค้าเหล็กแผ่นรีดร้อนเจือโบรอนชนิดเป็นม้วนและไม่เป็นม้วนซึ่งเจือโบรอนตั้งแต่ร้อยละ ๐.๐๐๐๘ ขึ้นไป มีความหนาตั้งแต่ ๐.๙ ถึง ๕๐.๐มิลลิเมตร และมีความกว้างตั้งแต่ ๑๐๐ ถึง ๓,๐๔๘ มิลลิเมตร ตามพิกัดอัตราศุลกากรตามบัญชีแนบท้ายประกาศที่มีแหล่งกำเนิดจากสาธารณรัฐประชาชนจีนในอัตราร้อยละ ๑๔.๒๘ ถึงร้อยละ ๑๙.๔๗ของราคา ซี ไอ เอฟ เป็นกำหนดเวลา ๕ ปี ตั้งแต่วันที่ ๒๖ ธันวาคม พ.ศ. ๒๕๕๕เป็นต้นไป นั้นเนื่องจากบริษัท สหวิริยาสตีลอินดัสตรี จำกัด (มหาชน)ซึ่งเป็นอุตสาหกรรมภายในผู้ผลิตสินค้าเหล็กแผ่นรีดร้อนเจือโบรอนชนิดเป็นม้วนและไม่เป็นม้วนได้ยื่นคำขอให้พิจารณาทบทวนเพื่อเรียกเก็บอากรตอบโต้การทุ่มตลาดตามประกาศดังกล่าวต่อไปอีกตามมาตรา ๕๗ แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒ ซึ่งในการประชุม ครั้งที่ ๘/๒๕๖๐ เมื่อวันที่ ๑๓ พฤศจิกายน พ.ศ. ๒๕๖๐คณะกรรมการพิจารณาการทุ่มตลาดและการอุดหนุนได้พิจารณาโดยวินิจฉัยว่าคำขอดังกล่าวมีมูลและหลักฐานเพียงพอเชื่อได้ว่าหากยุติการเรียกเก็บอากรตอบโต้การทุ่มตลาดดังกล่าวจะทำให้มีการทุ่มตลาดต่อไปหรือทำให้การทุ่มตลาดฟื้นคืนมาอีกจึงมีมติให้กรมการค้าต่างประเทศเปิดการทบทวนความจำเป็นในการใช้มาตรการตอบโต้การทุ่มตลาดสินค้าเหล็กแผ่นรีดร้อนเจือโบรอนชนิดเป็นม้วนและไม่เป็นม้วนที่มีแหล่งกำเนิดจากสาธารณรัฐประชาชนจีนตามมาตรา๕๗โดยในระหว่างการพิจารณาการทบทวนให้เรียกเก็บอากรตอบโต้การทุ่มตลาดสินค้าดังกล่าวต่อไปในอัตราเดิมเป็นระยะเวลาไม่เกิน๑ ปี และให้เรียกเก็บอากรตอบโต้การทุ่มตลาดในอัตราร้อยละ ๐ ของราคา ซี ไอ เอฟกรณีที่นำเข้ามาผลิตเพื่อการส่งออกภายใต้กฎหมายว่าด้วยการนิคมอุตสาหกรรมแห่งประเทศไทยกฎหมายว่าด้วยการส่งเสริมการลงทุนกฎหมายว่าด้วยศุลกากรและให้แก้ไขพิกัดอัตราศุลกากรให้เป็นไปตามพระราชกำหนดพิกัดอัตราศุลกากร(ฉบับที่ ๖) พ.ศ. ๒๕๕๙อาศัยอำนาจตามความในมาตรา ๕๗ และมาตรา ๗๓ (๑)แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒ คณะกรรมการพิจารณาการทุ่มตลาดและการอุดหนุนออกประกาศไว้ ดังต่อไปนี้ข้อ ๑ ประกาศนี้เรียกว่าประกาศคณะกรรมการพิจารณาการทุ่มตลาดและการอุดหนุน เรื่องให้เรียกเก็บอากรตอบโต้การทุ่มตลาดสินค้าเหล็กแผ่นรีดร้อนเจือโบรอนชนิดเป็นม้วนและไม่เป็นม้วนที่มีแหล่งกำเนิดจากสาธารณรัฐประชาชนจีนต่อไปพ.ศ. ๒๕๖๐ข้อ ๒ ประกาศนี้ให้ใช้บังคับตั้งแต่วันที่ ๒๖ธันวาคม ๒๕๖๐ เป็นต้นไป เป็นระยะเวลาไม่เกิน๑ ปี เว้นแต่ความในข้อ ๓ ให้ใช้บังคับตั้งแต่วันที่ ๑ มกราคม พ.ศ. ๒๕๖๐ เป็นต้นไปข้อ ๓ ให้แก้ไขพิกัดอัตราศุลกากรตามบัญชีท้ายประกาศคณะกรรมการพิจารณาการทุ่มตลาดและการอุดหนุนเรื่อง การตอบโต้การทุ่มตลาดสินค้าเหล็กแผ่นรีดร้อนเจือโบรอนชนิดเป็นม้วนและไม่เป็นม้วนที่มีแหล่งกำเนิดจากสาธารณรัฐประชาชนจีน(ฉบับที่ ๓) พ.ศ. ๒๕๕๕ ลงวันที่ ๒๔ ธันวาคม พ.ศ. ๒๕๕๕และให้ใช้พิกัดอัตราศุลกากรตามบัญชีท้ายประกาศนี้แทนข้อ ๔ ในระหว่างการพิจารณาทบทวนให้เรียกเก็บอากรตอบโต้การทุ่มตลาดสำหรับการนำเข้าสินค้าเหล็กแผ่นรีดร้อนเจือโบรอนชนิดเป็นม้วนและไม่เป็นม้วนซึ่งเจือโบรอนตั้งแต่ร้อยละ ๐.๐๐๐๘ ขึ้นไปมีความหนาตั้งแต่ ๐.๙ ถึง ๕๐.๐ มิลลิเมตรและมีความกว้างตั้งแต่ ๑๐๐ ถึง ๓,๐๔๘ มิลลิเมตร ภายใต้พิกัดอัตราศุลกากรตามบัญชีท้ายประกาศนี้ที่มีแหล่งกำเนิดจากสาธารณรัฐประชาชนจีนในอัตราดังต่อไปนี้(๑) อัตราร้อยละ ๑๔.๒๘ ของราคา ซี ไอ เอฟ สำหรับสินค้าที่ผลิตจาก WuhanIron & Steel Co.,Ltd.(๒) อัตราร้อยละ ๑๙.๔๗ ของราคา ซี ไอ เอฟ สำหรับสินค้าที่ผลิตจาก RizhaoSteel Wire Co.,Ltd และจากผู้ผลิตรายอื่นข้อ ๕ ให้เรียกเก็บอากรตอบโต้การทุ่มตลาดสำหรับการนำเข้าสินค้าเหล็กแผ่นรีดร้อนเจือโบรอนชนิดเป็นม้วนและไม่เป็นม้วนซึ่งเจือโบรอนตั้งแต่ร้อยละ ๐.๐๐๐๘ ขึ้นไป มีความหนาตั้งแต่ ๐.๙ ถึง ๕๐.๐มิลลิเมตร และมีความกว้างตั้งแต่ ๑๐๐ ถึง ๓,๐๔๘มิลลิเมตร ภายใต้พิกัดอัตราศุลกากรตามบัญชีท้ายประกาศนี้ที่มีแหล่งกำเนิดจากสาธารณรัฐประชาชนจีน ในอัตราร้อยละ ๐ ของราคา ซี ไอ เอฟในกรณีดังนี้(๑)ผู้ประกอบอุตสาหกรรมและผู้ประกอบการค้าเพื่อส่งออกที่นำสินค้าดังกล่าวเข้ามาในราชอาณาจักรและนำเข้าไปในเขตอุตสาหกรรมส่งออกเพื่อใช้ในการผลิตสินค้าหรือเพื่อการค้าเพื่อการส่งออกภายใต้กฎหมายว่าด้วยการนิคมอุตสาหกรรมแห่งประเทศไทย(๒)ผู้ได้รับการส่งเสริมตามกฎหมายว่าด้วยการส่งเสริมการลงทุนที่นำสินค้าดังกล่าวเข้ามาผลิตเพื่อการส่งออกภายใต้กฎหมายว่าด้วยการส่งเสริมการลงทุน(๓) ผู้นำสินค้าดังกล่าวเข้ามาผลิตเพื่อการส่งออกภายใต้กฎหมายว่าด้วยศุลกากรทั้งนี้ การเรียกเก็บอากรตอบโต้การทุ่มตลาดในอัตราร้อยละ ๐ ของราคาซี ไอ เอฟ ให้ปฏิบัติตามหลักเกณฑ์ วิธีการ และเงื่อนไขในการยกเว้นอากรขาเข้าเพื่อการส่งออกตามกฎหมายดังกล่าว แล้วแต่กรณี โดยอนุโลมประกาศ ณ วันที่ ๑๒ ธันวาคม พ.ศ. ๒๕๖๐สนธิรัตน์ สนธิจิรวงศ์รัฐมนตรีว่าการกระทรวงพาณิชย์ประธานคณะกรรมการพิจารณาการทุ่มตลาดและการอุดหนุน[เอกสารแนบท้าย]๑. บัญชีท้ายประกาศคณะกรรมการพิจารณาการทุ่มตลาดและการอุดหนุนเรื่อง ให้เรียกเก็บอากรตอบโต้การทุ่มตลาดสินค้าเหล็กแผ่นรีดร้อนเจือโบรอนชนิดเป็นม้วนและไม่เป็นม้วนที่มีแหล่งกำเนิดจากสาธารณรัฐประชาชนจีนต่อไปพ.ศ. ๒๕๖๐(ดูข้อมูลจากภาพกฎหมาย)พัชรภรณ์/อัญชลี/จัดทำ๑๘ธันวาคม ๒๕๖๐นุสรา/ตรวจ๓๐ธันวาคม ๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๓๑๐ ง/หน้า ๒๑/๑๔ ธันวาคม ๒๕๖๐